ሓያሎ መራሕቲ ሃገራት ላቲን ኣሜሪካ ንቦልሶናሮ ዮሃና ኢሎሞ ኣለዉ። - ፕረሲደንት ማውሪሾ ማክሪ ናይ ኣርጀንቲና ነቲ ውጽኢት ምርጫ `ዓወት` ናይ ቦልሶናሮ ክብል ገሊጽዎ። - ፕረሲደንት ሰባስቲያን ፒኔራ ናይ ቺለ ድማ በምኽንያት`ቲ `ጽሩይን ዲሞክራሲያውን ምርጫ` ንብራዚላውያን ዮሃና ኢሉ። - ፕረሲደንት ኒኮላ ማዱሮ ናይ ቬንዙዌላ ድማ ዮሃና`ኡ ንህዝቢ ብራዚል ገሊጹ። `ፕረሲደንት ትራምፕ ንቦልሶናሮን ንህዝቢ ብራዚልን ዮሃና ንምባል ናብ ቦልሶናሮ ሎሚ ምሸት ደዊሉ። ክልቲኦም ድማ ከም ዞባውያን መራሕቲ ክፍለ-ዓለም ኣሜሪካን ንመነባብሮ ህዝብታት ኣሜሪካን ብራዚልን ንምምሕያሽ ብሓባር ክሰርሑ ዘለዎም ጽኑዕ ድሌት ገሊጾም` ኢላ ኣፈኛ ፕረሲደንት ኣሜሪካ ሳራ ሳንደርስ። ምንጪ ስእሊ, AFP መግለጺ ስእሊ, ደገፍቲ ቦልሶናር ሓጎሶም እናገለፁ ተሓላቒ ሰብኣዊ መሰላት ደቂ ሰባት ኣምነስቲ ኢንተርናሽናል ግን ብምኽንያት`ቲ ቦልሶናሮ ኣብ እዋን ጎስጓስ ምርጫ ዘስምዖ ዝነበረ መደረታት፡ እዚ ዓወት ናቱ ኣብ ልዕሊ ብራዚላውያን ደቀባት፣ ማሕበረ-ሰብ ግብረሰዶማውያን፣ ጸለምቲ መንእሰያት፣ ደቂ ኣንስትዮ፣ ኣባላት ፖለቲካዊ ምንቅስቓስን [ኣክቲቪስትስ] በርጌሳዊ ማሕበረ-ሰብን `ዓቢ ሓደጋ` ከንጸላሉ`ዩ ኢሉ። ቦልሶናሮ እንታይ ክገብር ይኽእል?
